google/wiki40b huggingface dataset:
Lomma full av regn

Lomma full av regn er en tegneserie av Jason som kom ut i 1995. Den fikk Sproingprisen for beste norske tegneserie i 1995, og ble i 1999 kåret til tidenes beste tegneseriealbum noensinne av det norske tegneseriemagasinet TEGN. Albumet var i stor grad Jasons gjennombrudd som serieskaper, selv om det ikke førte til at han ble kjent utenfor tegneseriemiljøet.

Sammendrag

En mann blir gravd ned i ørkenen av en såpebobleblåsende mann. Etter den såpebobleblåsende mannen har dratt blir den andre mannen reddet av en struts, og han begynner på reisen derfra. Samtidig i en by møtes en gutt og en jente da gutten faller av sykkelen og hun hjelper ham opp. De er ensomme begge to, men de blir godt kjent med hverandre. De fortsetter med å treffe hverandre og snakke om livet. De forelsker seg. Gutten jobber som polititegner og tegner til stadighet et romvesen som stadig raner forskjellige banker. En dag forteller jenta at hun tidligere hadde en overbeskyttende kjæreste som fortsatt tror han eier henne. Hun forteller at gamlekjæresten en gang skrøt av at han hadde som jobb å få mennesker til å forsvinne. Så får man se en såpebobleblåsende mann med solbriller som henger en mann.
En dag gutten og jenta sitter sammen og prater, ringer politikammeret til gutten og forteller at det har skjedd et nytt ran og at de har bruk for ham. Han drar til politistasjonen bare for å få beskjed om at de ikke har ringt etter ham. På vei ut på gaten igjen møter han den såpebobleblåsende mannen som truer ham på livet. Gutten får gå i siste liten. Sammen bestemmer gutten og jenta at de skal rømme, og hun finner frem en koffert full med penger som hun har gjemt unna for gamlekjæresten. De drar til Påskeøya.
På Påskeøya møter de romvesenet som stjeler alle pengene. Når han får vite at gutten har tegnet alle tegningene av ham blir han henrykt og ber om autografen. De har det fint på øya hvor de lever i fred en lang stund. Til slutt greier dessverre den såpebobleblåsende mannen å oppspore dem og han truer dem med en pistol. Akkurat når han skal til å skyte hopper den mannen som vi så ble gravd ned tidligere i boken opp og tar livet av den såpebobleblåsende mannen.
Alligator (film)

Handling

En babyalligator blir sluppet ned Chicagos kloakksystemet. Der kommer den i kontakt med avfall fra hormoneksperimenter. Dette gjør at alligatoren utvikler seg til en abnorm kjempe. Når så kloakkarbeidere begynner å forsvinne, interesserer den hardkokte politimannen David Madison (Robert Foster) seg for saken. Han får med seg krypdyreksperten Marisa Kendall (Robin Riker) i den livsfarlige jakten på uhyret. Til slutt bryter alligatoren seg opp gjennom asfalten og begynner å terrorisere byen.

Om filmen

Alligator har fått brukbare kritikker og har oppnådd 60% på Rotten Tomatoes.
Børsteflaggermus

Forekomster i Norge

Børsteflaggermusen er en sjelden gjest i den norske faunaen. Lenge trodd man at den var utdødd i Norge, da den siste kjente observasjonen var i Oslo i 1961. Imidlertid ble arten observert på Hadeland igjen i 2010.
Parum colligata

Utseende

En middelsstor (vingespenn 69-90 millimeter), ganske slank, brunlig svermer.
Forvingen har en halvsirkelformet, mørkbrun flekk i vingespissen, en hvit bue langs ytterkanten og en liten, hvit flekk midt i vingen. Bakvingen har en mørk skråstrek i den bakre delen.

Levevis

Larvene lever på busker og trær i morbærfamilien.

Utbredelse

Arten er utbredt i Øst- og Sørøst-Asia, fra Japan og Korea i nord gjennom Kina til nordlige deler av Burma, Thailand og Vietnam.
Arent Berntsen

Karriere

Arent Berntsen ble født i Bergen. Han kom i sin ungdom i tjeneste hos Axel Juul til Villestrup og senere hos dennes svigerfar, kansleren Christian Friis. 
I 1637 var han slottsskriver på Varberg slott. Som mange andre borgerlige i statens tjeneste kombinerte han embedsgjerningen med privat næringsvirksomhet. I 1640 fikk han bevilling på et teglverk ved Varberg og leverte tegl og murstein til fetningene i Varberg og Halmstad. Selv om han var ikke-adelig ble han også eier av en hovedgård i Varberg. 17. januar 1644 forlot han stillingen i Varberg, da han drog med hustru og barn til København, hvor han tok borgerskap.
Han var så formuende at han kunne yte kongen lån under krigen. 1648 ble han rådstueskriver i København, 1669 rådmann. Han var en driftig mann, ikke bare i København, men hadde teglverk både i Skåne og Halland. 
Fra 1650 eide han en god del jordegods i Helsingborg og Malmøhus len. Under krigen 1658–1659 ofret han store summer til fedrelandets beste, både ved å utruste kapere og ved å gi kongen lån. Han kjøpte opp eiendom i Ny København og oppførte en rekke bygninger som han selv leverte sten til. Han oppførte bl.a. to gårder ved Hallandsås (Kongens Nytorv), hvor Erichsens palæ (Handelsbanken) ligger, og bebodde den ene til sin død.

Danmarckis oc Norgis Fructbar Herlighed

Det verk som har gjort Arent Berntsens navn særlig kjent, er det skrift han utgav i 1656 med tittelen Danmarckis oc Norgis Fructbar Herlighed, som foruten en utførlig beskrivelse av Danmark og Norge inneholder mangfoldige opplysninger om jordbruksforholdene, særlig om beregningen av jordegods ved kjøp og salg, mål og vekt og lignende, hvilket gjør dette skriftet til en uunnværlig håndbok for enhver som vil studere 1600-tallets kulturhistorie.

Familie

I 1639 ble han gift med Karen Arentsdatter, og etter hennes død 1. september 1652 ektet han Mette Lauritsdatter (død 1696). I sine to ekteskap hadde han 17 barn. Kunnskapen om hans etterkommere er noe begrenset; et av hans oldebarn (fra første ekteskap) var sorenskriver i Øvre Telemark Hans Pedersson Paus.
International School of Stavanger

International School of Stavanger er en privatskole som holder til ved Hafrsfjord i Madla bydel i Stavanger og har rundt 650 elever fra over 40 ulike land og fra alle kontinenter bortsett fra Antarktis. Skolen tilbyr preschool (barnehage), primary school (barneskole), middle school (ungdomsskole) og high school (videregående skole) for elever fra 3 – 19 år. American Diploma, British IGCSE og International Baccalaureate diploma gis ved skolen. International School of Stavanger tilbyr engelskspråklig utdannelse.
Vatikanhøyden

Vatikanhøyden (latin: Mons Vaticanus; italiensk: Colle Vaticano) er navnet som lenge før den kristne æra var gitt til en av høydene på elven Tiberens høyre (vestre) bredd, på motsatt side av Romas syv høyder. Det er mulig at en etruskisk by ved navn  Vaticum lå her. 
På 100-tallet var det et romersk circus (som en gresk hippodrom) oppunder Vatikanhøyden, og i åssiden opp mot høyden var det et gravfelt. Peterskirken er bygget over gravfeltet, slik at høyalteret i kirken ligger rett over den grav som man fra tidlig av har utpekt som apostelen Peters grav. Ved bygningen av Peterskirken ble en stor del av høyden planert.
Clytomelegena

Utseende

Nokås små (ca. 10 millimeter), slanke, mørkt brunlige trebukker, dekkvingene med lyse tverrbånd. Kroppsformen er litt vepselignende. Antennene er tynne og betydelig lengre enn kroppen, det innerste leddet noe forstørret, langt klubbeformet. Pronotum er sylindrisk med en kraftig tann midt på hver sidekant, lengre enn bredt. Dekkvingene er litt utvidete bakover (litt pæreformede>), beina lange med nokså tynne lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Vietnam og det sørlige Kina.
Joey Baron

Biografi

Baron vokste opp i Richmond, Virginia. Da han var ni, han lærte seg hvordan å spille trommer. Som tenåring spilte han i rockeband og dixieland-jazzgrupper. Etter videregående skole, btilbrakte han et år på Berklee College of Music. Han flyttet til Los Angeles på begynnelsen av 1970-tallet og startet på en profesjonell karriere der han spilte med Carmen McRae og Al Jarreau. Han jobbet som freelance trommeslager og session-musiker med Chet Baker, Stan Getz, Svimmel Schauer, og Hampton Hawes.
I 1982 flyttet han til New York og slo seg sammen med gitaristen Bill Frisell, som han ofte spilte med gjennom hele sin karriere. Han spilte også i grupper med Red Rodney, Fred Hersch, Enrico Pieranunzi, og Marc Johnson. Fra slutten av 1980-tallet ble han en viktig del av avant-gardejazzscenen da han jevnlig spilte på Knitting Factory, og der spilte han med sangerinnen Laurie Anderson, og han innledet et langvarig samarbeid med John Zorn. I flere år har han bidratt i Zorn ' s prosjekter Naked City og Masada.
Baron bidro på David Bowie's Outside (1995). Bowie skulle senere skryte av Baron, og sa: "Metronomes skjelver i frykt, han er så stødig."
TRT 1

Bakgrunn

Tv-sendinger i Tyrkia har historie tilbake til begynnelsen av 1950-årene, da som kanalen İTÜ TV – i regi av Istanbuls tekniske universitetet. Kanalen bygget ut sine sendinger utover i 1950- og 1960-årene, men i 1968 ble kanalens utstyr og kompetanse overført til den statseide allmennkringkasteren TRT. 
31. januar 1968 startet TRT 1 opp med prøvesendinger tre dager i uken. Året etter økte antallet sendedager til fire. Kanalen sendte fra Ankara og gikk under navnet Ankara Televizyon. Kringkastingssenteret i İzmir åpnet i 1970, og i 1971 åpnet tv-senteret i Istanbul. Med de tre tv-sentrene var TRT 1 på god vei til å bli riksdekkende, og regulære sendinger startet i desember 1971. Frem til 1986 het TRT 1 enten TRT Ankara Televizyonu, TRT İzmir Televizyonu eller TRT Istanbul Televizyonu, alt etter hvilket kringkastingssenter seerne «sognet til».

Fra 1971

Utover i 1970-årene bygget TRT opp sin tv-divisjon. I august 1972 utvidet TRT medlemskapet i Den europeiske kringkastingsunion (EBU) til også å omfatte fjernsyn, og året etter produserte TRT sin første Eurovisjons-sending, en fotballkamp mellom Tyrkia og Italia. 
I 1974 startet TRT med daglige sendinger, og i 1975 deltok Tyrkia for første gang i Eurovision Song Contest. Året etter meldte TRT seg inn i Den asiatiske kringkastingsunion.
Alle tv-sendinger var i svart-hvitt frem til nyttårsaften 1981, og først i 1984 la TRT1 helt om til fargesendinger. I 1986 etablerte TRT sin andrekanal, TRT2. Parallelt med dette ble Ankara Television omdøpt til TRT1, og kanalens 16 år lange tv-monopol ble brutt. 
TRT 1 begynte med HD-sendinger i mai 2012.
Magekatarr

Magekatarr eller gastritt er en betennelse i magesekkens slimhinne. Betennelsen kan være symptomfri, men også årsake plager som sviing, brenning og ubehag i mellomgulvet. Begreper brukes ofte upresist ved slike plager, og krever egentlig mikroskopisk undersøkelse av magesekkslimhinnen.
Det finnes to typer magekatarr. Den ene er akutt og den andre er kronisk. Akutt magekatarr skyldes ofte store mengder alkohol, men kan også utvikle seg som bivirkning ved bruk av enkelte legemidler som kroppen ikke tåler, spesielt sure medikamenter som NSAIDs som acetylsalisylsyre, naproxen og andre. Ved høyt stressnivå vil stimulering via vagusnerven bidra til øket produksjon av saltsyre i magesekken som kan etse på magesekken og forårsake gastritt. Dette gir hevelse og rødhet, små sår eller punktblødninger i slimhinnen, og kan kanskje utvikle seg videre til magesår.
Kronisk magekatarr er den mest vanlige og oppstår ofte ved langvarig påvirkning, slik som hos pasienter med bakterien Helicobacter pylori i mageslimhinnen (type B). Hos andre ser det ut til at en sykdomstilstand der det er kroppens eget immunforsvar som angriper mageslimhinnen, altså en autoimmun reaksjon, er ansvarlig, (type A).
På 1970-tallet var det vanlig å behandle kronisk gastritt og magesår med såkalt vagotomi, som er en operasjon der bukhulen ble åpnet og fine nervefibere av vagusnerven på overflaten av mavesekken ble klippet. Nyere, syrehemmende legemidler og trippelkur mot eventuell infeksjon av Helicobacter pylori har gjort vagotomi til en uaktuell operasjon.   
Kronisk gastritt karakteriseres av ansamling av hvite blodceller i slimhinnen, og steg for steg ødeleggelse av kjertelstrukturer. På grunn av dette vil syresekresjonen svekkes og opphøre. Intrinsic factor er et stoff som også produceres i mageslimhinnen. Hvis man mangler dette kan det føre til pernisiøs anemi, med manglende opptak av vitamin B12.
NM i mangekamp 1975

NM i mangekamp 1975 var en del av NM i friidrett 1975, og ble arrangert som et eget mesterskap på Hareid, 
30. og 31. august av Hareid IL.
Det ble konkurrert i tikamp for menn og femkamp for kvinner.
Chicago Pile-1

Chicago Pile-1 (CP-1) var verdens første atomreaktor.. CP-1 ble bygget på en tennisbane, under den forlatte vestdelen av det opprinnelige stadionet Alonzo Stagg Field ved University of Chicago. Den førte selvgående nukleære kjedereaksjonen ble satt i gang i CP-1 2. desember 1942. Den var i drift frem til februar 1943 da den ble demontert og flyttet til et annet sted hvor den ble gjenoppbygd som Chicago Pile 2.
Verdensmesterskapet i terrengløp

Verdensmesterskapet i terrengløp ble arrangert første gang i 1973 i Waregem, og arrangeres annenhvert år (hvert år før 2011). Mesterskapet arrangeres av Det internasjonale friidrettsforbundet (IAAF) og det arrangeres junior-VM i samme mesterskap. Det løpes ett terrengløp for kvinner, og ett for menn, samt ett lagløp for begge kjønn.
Bueskyting under Asialekene 2010

Bueskyting under Asialekene 2010. Bueskyting var en av sportene under de sekstende Asialekene som ble arrangert i Guangzhou i Kina. Det var niende gangen som Bueskyting var med på programmet i Asialekene. Bueskytingturneringene ble avviklet i perioden 19. til 24. november 2010. Det en individuell og en lagkonkurranse for menn og detsamme for damer. Det var 114 utøvere fra 21 nasjoner som deltok. Sør-Korea ble beste nasjon, de vant alle fire gullmedaljene.
Reunion – ti år etter krigen

Handling

Filmen bygger på regissør Jon Haukelands tidligere dokumentar Før bombene falt fra 1999 om en gruppe serbiske og albanske studenter fra Kosovo som møttes rett før Kosovokrigen. Ti år etter samles deltagerne igjen og for første gang får de se filmen om seg selv. Det utløser en psykologisk prosess hos både vinnerne og taperne av krigen. De som før var ofre, kan synes å ha inntatt undertrykkernes rolle.
Splittelsen blir enda større når konfliktene kommer på bordet, men gjensynet med fortiden gjør at deltagerne for første gang opplever å ha noe til felles med motstanderen. Når møtet går mot slutten utløser dette et overraskende vendepunkt.
Filmen skildrer også Steinar Bryn, fra Nansen Dialog, sin metode. 
Reunion vakte begeistring hos publikum under Tromsø filmfestival, og filmen fikk etter dette midler fra Norsk filminstitutt til å klippes om til en helaftens dokumentarfilm. I midten av juni 2011 åpnet den forlengede 72-minutter lange versjonen av filmen Kortfilmfestivalen i Grimstad. Filmen hadde premiere på Vika kino i Oslo fredag 17. juni 2011. Filmen vant Amandaprisen i kategorien Beste dokumentar under Filmfestivalen i Haugesund i august 2011.
Kammegaten (Tønsberg)

Bygninger

Frimurergården i Kammegaten 4 ble bygget i 1924–25. Arkitekt var Helge Brat. Kammegaten 6 var fra 1915 lokalene til Tønsberg Håndverk- og Industriforening og kalles Håndverkeren. Nummer 7 kalles Sølvsmia.
Hurtigbåt

Hurtigbåt kan defineres som et fartøy med lettbygget skrog, som kan operere på eller over vann, som har passasjer- eller lasteskipssertifikat og oppnår en hastighet på over 20 knop.
En hurtigbåt er utstyrt med spesielt konstruerte fremdriftsmidler, ofte høy motoreffekt, og har en skrogform som setter den i stand til å operere med større fart enn det konvensjonelle skip kan oppnå.
I dag er den raskeste hurtigbåten i verden Fjord Cat tilhørende Master Ferries som trafikkerer Kristiansand – Hirtshals i sommerhalvåret. Den har en marsjfart på 40 knop.

Hurtigbåttyper

Vi skiller idag vanligvis mellom 6 typer av hurtigbåter:
1. Enskrogsfartøy (monohull) defineres som hurtigbåt når endel av fartøyets vekt kan bæres dynamisk.
2. Hydrofoilbåt er et fartøy hvor skroget under fart blir løftet opp av vannet ved hjelp av skråstilte bæreplan (foiler) som så holder fartøyet oppe under fart. På den måten blir vannmotstanden vesentlig redusert, det samme gjør også fartøyets bevegelser i sjøgang.
3. Luftputebåt/-fartøy (Hovercraft) er en fartøystype som beveger seg på en luftpute som bygges opp ved hjelp av store vifter drevet av fartøyets maskineri. Et «skjørt» rundt hele fartøyet sørger for den forsinkelsen som er nødvendig for at det skal dannes overtrykk mellom fartøyet og vannoverflaten/bakken. På denne puten av luft svever så fartøyet 0,3 til 1 meter over underlaget. Fremdriften skjer ved luftpropell, vannjet eller vanlig propell. Luftputefartøy med luftpropell kan gå både over vann og land.
4. Flerskrogsfartøy (multihull) herunder katamaran med to og trimaran med tre skrog.
5. Westamaran som er en båttype med et enkelt skrog delt i to.
6. Surface effect ship (SES), på norsk luftputekatamaran,  er en kombinasjon av katamaran og luftputefartøy. Fartøyet har skrog som ikke løfter seg fra vannoverflaten, men luft med overtrykk føres inn mellom de to skrogene på samme måte som på luftputefartøyet.
7. Small Waterplane Area Twin Hull (SWATH)  er et toskrogsfartøy med lite vannlinjeareal i kontakt med sjøen under fart.

Hurtigbåtrederier i Norge

Torghatten Nord AS har i dag 17 hurtigbåter. Tide i Bergen har også flere ekspressbåter.

Hurtigbåtruter i Norge

Ruter med hurtigbåter kalles ofte ekspress- eller hurtigruter. Fra den første hurtigbåten (HF «Vingtor») ble satt i trafikk i Norge i 1960, er tilbudet stadig utvidet og båtene er blitt mer komfortable og pålitelige. De har gjort passasjertransporten langs kysten stadig mer effektiv. Hurtigbåtene har gjort det mulig å utvikle rutetilbudet og samtidig er reisetiden kortet betraktelig ned på svært mange strekninger.
Yngre legers forening

Yngre legers forening (Ylf) er en fagforening/yrkesforening for leger i utdanningsstilling, bl.a. leger i spesialisering (tidligere kalt assistentleger og turnusleger), stipendiater og andre leger i akademiske stillinger på lavere nivå. Det er en av syv yrkesforeninger i Den norske legeforening. Med 9834 medlemmer (2018) er det den neste største foreningen tilsluttet Den norske legeforening. Styret i Yngre legers forening består av: Christer Mjåset (leder), Kristin Kornelia Utne (nestleder), Anja Fog Heen (styremedlem), Clara Sofie Bratholm (styremedlem), Lorentz Linde (styremedlem), Håvard Ravnestad (styremedlem), Guro-Marte Mpote (styremedlem) og Fredrik Svenskerud (styremedlem, yngsterepresentant).  
Ylf utgir Nettavisen yngreleger.no, redaktør Trude Basso.
Sandmile

Sandmile er det danske ordet for en åpen sanddyne av flygesand. Den kan karakteriseres som en vandrende klitt som er det danske navnet på sandformasjonene vi finner langs Nordsjøkysten.
Fra 1500-tallet og fram til sent i 1800-tallet var store areal langs Nordjyllands vestkyst dekket av flygesand, som befolkningen etterhvert fikk kontroll over ved hjelp av marehalmutplanting og verneskog. Der er fortsatt to sandmiler igjen i et naturvernet område.
En av dem, Råbjerg Mile nær Skagen, har vandret ca. 1,5 km østover siden 1900. Den forventes å nå østkysten i løpet av anslagsvis 150 – 200 år. Den vil da ha begravd en del gårder og både veien og jernbanelinjen fra Frederikshavn til Skagen.
Busatis

Busatis er en østerriksk produsent av maskinknivsystemer med hovedfokus på land- og skogbruk.
Firmaet har tidligere produsert ei slåmaskin som var mest kjent som ei bak/under montert bjelkeslåmaskin for traktor, men også som selvgående slåmaskin. Den var populær på 1950-tallet fordi den var et stort framskritt i landbruksteknologien. For bøndene var dette ei stor lettelse for slåttonna hvor de tidligere måtte bruke ljå og langorv. Idag er slikt redskap erstattet med slåtteutstyr av nyere utvikling, slik som skiveslåmaskin og fôrhøster. Dagens slåmaskiner har ei eller flere skiver med kniver på som slår graset, mens den tidligere slåmaskina har knivene montert på ein bjelke med fingrer foran som beskyttelse for stein og andre skadelige gjenstander.
Gigantopalimna

Utbredelse

Slekten er bare kjent fra Madagaskar.
Beleiringen av Pemaquid i 1689

Beleiringen av Pemaquid (2.-3. august 1689) var et angrep foretatt av abenaki-indianere på det engelske fortet i Pemaquid, dengang den østligste utposten i kolonien Massachusetts Bay (dagens Bristol i Maine). Det ble muligens organisert av den fransk-abenakiske lederen Jean-Vincent d'Abbadie de Saint-Castin.
Fortet i Pemaquid ble kommandert av løytnant James Weems og var svakt etter at de fleste i garnisonen hadde desertert etter et opprør året før da guvernør Andros ble styrtet i Boston. Weems og garnisonen som var tilbake holdt ut en dag, men etter å ha mistet mange mann overgav de seg. Indianerstammen Abenakianerne lot Weems og mennene hans dra tilbake til Boston. Den 4. august brant abenakianerne fortet ned og den nærliggende bebyggelsen Jamestown.
Fort i Pemaquid ble bygd opp igjen i stein i 1692-1693 og erobret på nytt av en fransk-indiansk styrke i 1696.
Raohe

Raohe (kinesisk: 饶河县; pinyin: Ráohé Xiàn) er et fylke i provinsen Heilongjiang i Folkerepublikken Kina. Det ligger innen byprefekturet Shuangyashan.
I 1999 hadde fylket et folketall på 136 195 innbyggere.
MTV Movie Awards 1998

MTV Movie Awards 1998 var en amerikansk prisutdeling holdt av MTV i 1998, som skulle gi priser til de beste filmene lansert i 1997. Seremonien ble avholdt den 30. mai 1998, og Samuel L. Jackson opptrådte som vert for TV-programmet.
Nedenfor er en liste over de nominerte filmene i hver kategori, der vinnerne er uthevet med fet skrift:

Lifetime Achievement Award

Clint Howard
Phoebemima

Utseende

Middelsstore, avlange og noe spinkle, mer eller mindre brunlige trebukker. Antennene er noe lengre enn kroppen og ganske tynne. Pronotum er sylindrisk, lite smalere enn de jevnbrede dekkvingene. De er enten hovedsakelig hvite til gule, eller brune med lyse flekker.

Utbredelse

Gruppen er utbredt i Sør-Amerika, fra Fransk Guyana i nord til Bolivia i sør.
Oryctes capucinus

Utseende

En stor (opptil 55 millimeter), avlang, blank, brunsvart hornbille. Hannen har et langt, krumt horn på hodet, thorax har et trekantet framspring foran og er noe uthulet foran dette. Hunnen mangler horn, men har en spiss knøl i pannen. Dekkvingene er tett og nokså fint punkterte.

Utbredelse

Arten lever på São Tomé og Príncipe og Angola.
Bram Stoker's Dracula

Bram Stoker's Dracula er en amerikansk skrekkfilm fra 1992. Produsert og regissert av Francis Ford Coppola basert på boken Dracula av Bram Stoker.
Fortellingen inkluderer også et undermoment der «Mina Harker» viser seg å være reinkarnasjonen av «Dracula»s største kjærlighet. Denne delen er ikke med i Stokers bok.
Musikk til denne filmen ble komponert av Wojciech Kilar.
Lovesong for a Vampire av Annie Lennox fantes på lydsporet.